Legal Document

Category: 44

Text:
1. ΝΟΜΟΣ υπ’ αριθ. 1410 της 24 Απρ./9 Μαΐου 1944 (ΦΕΚ Α΄  100) Περί αποχωρισμού της Λυρικής Σκηνής του Εθνικού Θεάτρου εις ίδιον Αυτόνομον Νομικόν Πρόσωπον Δημοσίου Δικαίου υπό τον τίτλον «Εθνική Λυρική Σκηνή» και τροποποιήσεως του Νομ. 434/43 περί διατάξεων τινών αφορωσών την Οργάνωσιν και λειτουργίαν του Εθνικού  Θεάτρου. Εκυρώθη και διετηρήθη εν ισχύϊ δια της υπ’ αριθ. 294 της 30/30 Μαΐου 1946 Πραξ. Υπ. Συμβ. (ΦΕΚ Α΄ 186). Άρθρ.1-Η Λυρική Σκηνή του Εθνικού Θεάτρου αποσπωμένη του οργανισμού του Εθνικού Θεάτρου αποτελεί εφ’ εξής αυτοτελές Νομικόν Πρόσωπον Δημοσίου Δικαίου υπό τον τίτλον «Εθνική Λυρική Σκηνή» διέπεται δε υπό του παρόντος Νόμου και του οργανισμού αυτής. (Η Εθνική Λυρική Σκηνή υπάγεται υπό την Ανωτάτην Εποπτείαν του Προέδρου της Κυβερνήσεως κατά τα ειδικώτερον οριζόμενα υπό του Οργανισμού εγκρινομένου παρά του Προέδρου της Κυβερνήσεως). Για τη μετατροπή της άνω Λυρικής Σκηνής σε νομικό πρόσωπο Ιδιωτ. Δικαίου, τους σκοπούς αυτής, τα όργανα Διοικήσεως, τις αρμοδιότητες αυτών κ.λπ. βλέπε άρθρ. 10, 11 και 12 Νόμ. 2273/1994 (ΦΕΚ Α΄ 233),, κατωτ. αριθ. 19. Βλ. ήδη κατωτέρω Νόμ. 113/1945. Άρθρ.2.-Σκοπός της Εθνικής Λυρικής Σκηνής είναι η ανάπτυξις και προαγωγή του μουσικού θεάτρου και της μελοδραματικής τέχνης. Άρθρ.3.-(Η Διοίκησις της Εθνικής Λυρικής Σκηνής ασκείται υπό του αυτού ως και του Εθνικού Θεάτρου Συμβουλίου και του Γενικού Διευθυντού αυτής μετέχοντος μετά ψήφου των Συνεδριάσεων του Διοικητικού Συμβουλίου. Ο Γενικός Διευθυντής διορίζεται δια Δ/τος του Προέδρου της Κυβερνήσεως). Τα ανωτέρω εντός ( ) κατηργήθησαν δια του ΝΔ. 4013/1959. Εις το Διοικητικόν Συμβούλιον ανήκει η εξουσία του αποφασίζειν επί παντός Διοικητικού και Καλλιτεχνικού ζητήματος κατά τα εν τω Οργανισμώ ειδικώτερον οριζόμενα, ο δε Γενικός Διευθυντής, συγκεντρών την εσωτερικήν διοίκησιν αποτελεί την εκτελεστικήν αρχήν του ιδρύματος. Η Εθνική Λυρική σκηνή εκπροσωπείται έναντι παντός τρίτου, των Δικαστικών και Διοικητικών Αρχών δια του Αντιπροέδρου του Διοικητικού Συμβουλίου ή του Γενικού αυτής Διευθυντού. Άρθρ.4.-1.Πόροι της Εθνικής Λυρικής Σκηνής είναι: α)Αι εκ της πωλήσεως των εισιτηρίων και παντός είδους παραστάσεων εισπράξεις ως και αι πρόσοδοι εξ ενοικιάσεως κυλικείου. β)Δωρεαί και κληροδοτήματα συνιστώμενα υπέρ της Εθνικής Λυρικής Σκηνής. γ)Το 1/2 του δια του άρθρ. 12 Ν.Δ. 1151/1942 προβλεπόμενον τέλος επί του φόρου Δημοσίων Θεαμάτων ως τούτο καθορίζεται εκάστοτε δι’ Υπουργικών αποφάσεων. δ)Εν ταις εφεξής και προς εξασφάλισιν της απροσκόπτου λειτουργίας της Εθνικής Λυρικής Σκηνής, εν ανεπαρκεία των ιδίων αυτής πόρων συντρέχει δια την κάλυψιν των δαπανών το Ελληνικόν Δημόσιον κατά τα ήδη εν παρ. 4 του άρθρ. 13 νομ. 434/43 οριζόμενα. 2.Η από της ενάρξεως της λειτουργίας της Λυρικής Σκηνής μέχρι της ισχύος του παρόντος Νόμου άτοκος, οφειλή του Εθνικού Θεάτρου προς το Δημόσιον κατανέμεται εξ ημισίας μεταξύ Εθνικού Θεάτρου και Εθνικής Λυρικής Σκηνής, αποσβεννυμένης κατά 1/2 της μέχρι τούδε ατόκου προς το Δημόσιον οφειλής του Εθνικού Θεάτρου. Άρθρ.5.-1.Από της δημοσιεύσεως του παρόντος αι οικονομικαί, ταμιακαί και λογιστικαί υπηρεσίαι του Εθνικού Θεάτρου, μέχρι  της     λειτουργίας     των    ιδίων     υπηρεσιών   της (Αντί για τη σελ. 999(α) Σελ. 999(β) Τεύχος 1222-Σελ. 57 Εθνική Λυρική Σκηνή 31.Ν.ε.1 Εθνικής Λυρικής Σκηνής κατά τα εν τω Εγκριτικώ του Οργανισμού αυτής ορισθησόμενα, διενεργούσι κατά τας κειμένας περί Εθνικού Θεάτρου διατάξεις, πάσαν εν γένει οικονομικήν υπηρεσίαν δια λογαριασμόν αυτής τηρούσαι, ίδια προς τούτο βιβλία. 2.Η διενέργεια δαπανών της Εθνικής Λυρικής Σκηνής πραγματοποιείται κατά τας σχετικάς περί Εθνικού Θεάτρου διατάξεις, παρά του Διοικητικού αυτής Συμβουλίου και δια των υπηρεσιών του Εθνικού Θεάτρου, μέχρι της θέσεως εν λειτουργία των οργανικών αυτής υπηρεσιών. Άρθρ.6.-1.Από της ισχύος του παρόντος Νόμου το Καλλιτεχνικόν Προσωπικόν της Λυρικής Σκηνής του Εθνικού Θεάτρου θεωρείται ως τοιούτον της Εθνικής Λυρικής Σκηνής, της μισθοδοσίας αυτού βαρυνούσης εφεξής εκείνην, άνευ ουδεμιάς μεταβολής των όρων εργασίας, ως ούτοι ισχύουσι νυν. 2.Δια του εγκριτικού του Οργανισμού της Εθνικής Λυρικής Σκηνής Δ./τος, δημοσιευομένου το βραδύτερον εντός διμήνου από της ισχύος του παρόντος, ρυθμίζονται τα της διοικητικής και οικονομικής εν γένει λειτουργίας αυτής, τα της συγκροτήσεως και του προσωπικού των Διοικητικών, Καλλιτεχνικών και Τεχνικών αυτής υπηρεσιών και πάσα ειδικωτέρα λεπτομέρεια της λειτουργίας, ως και τα των αποδοχών του προσωπικού αυτής. Κατά το μεταβατικόν τούτο στάδιον της λειτουργίας της Εθνικής Λυρικής Σκηνής αι σχετικαί ως άνω εργασίαι ή υπηρεσίαι διεξάγονται υπό των υπηρεσιών του Εθνικού Θεάτρου κατά τα μέχρι τούδε ισχύοντα. 3.Δια το προσωπικόν της Εθνικής Λυρικής Σκηνής κατά τα ειδικώτερον εν τω Οργανισμώ αυτής οριζόμενα διατίθεται το συνεπεία της αποχωρήσεώς της εκ του Εθνικού Θεάτρου πλεονάζον προσωπικόν, καταργουμένων ισαρίθμων θέσεων του Οργανισμού του Εθνικού Θεάτρου. 4.Η τοιαύτη μετάταξις είναι υποχρεωτική δια τε την Εθνικήν Λυρικήν Σκηνήν και το μετατασσόμενον προσωπικόν, μόνον δε κατόπιν ητιολογημένης αποφάσεως του Διοικητικού Συμβουλίου επιτρέπεται η δι’ ετέρων προσώπων πλήρωσις των υπηρεσιών της. Άρθρ.7.-(Τροποποιείται η τελευταία περίοδος της παρ. 1 του άρθρ. 21 Νόμ. 434/43) Άρθρ.8.-Από της ισχύος του παρόντος άπασαι αι υποχρεώσεις και δικαιώματα μεταξύ Εθνικού Θεάτρου και των ιδιοκτητών εκμισθωτών του Θεάτρου «Ολύμπια» βασιζόμενα επί της μεταξύ των υφισταμένης συμβάσεως μισθώσεως μεταβιβάζονται αναλλοιώτως εις την Εθνικήν Λυρικήν Σκηνήν. Σελ. 1000(β) Τεύχος 1222–Σελ. 58 Καταργείται πάσα οιαδήποτε έννομος σχέσις βάσιν έχουσα την ως άνω σύμβασιν μεταξύ Εθνικού Θεάτρου και των εκμισθωτών των Ολυμπίων. Η τοιαύτη αποκατάστασις της Εθνικής λυρικής Σκηνής είναι υποχρεωτική δια τους εκμισθωτάς ιδιοκτήτας των Ολυμπίων. Άρθρ.9.-Η ισχύς του παρόντος νόμου άρχεται από της δημοσιεύσεώς του εις την Εφημερίδα της Κυβερνήσεως.